als_Latn dik_Latn sag_Latn
aSport – Shkruan: Petrit Osmani
Tashmë është bërë rutinë që rrjetet sociale të jenë “lajmëtarët” e parë të ngjarjeve politike, kulturore, sociale e sportive.
Ndeshja 6-të në kuadër të eliminatoreve për botërorin “Brazil 2014” mes Kombëtares Shqiptare dhe Norvegjisë në Tiranë ngriti adrenalinën e shqiptarëvë kudo ku ata jetojnë.
Një ndeshje që pavarësisht ishte shumë e rëndësishme, shpesh konsiderohej si finale që do të na jepte biletën për herë të parë në ndonjë kompeticion të tillë siç është Kupa e Botës.
Të gjithë po merreshin me statistika, me ecurinë e deritanishme duke i thurur elozhe trajneri De Biazi që në 18 muajt e tij kishte afruar po aq lojtarë të rinjë në Kombëtare, dhe kishte ngritur Shqipërinë në vendine 38-të në ranglistën botërore të FIFA-s për muajin qershor.
Kjo bëri që një numër rekord të shikuesish, të mësynin stadiumin “Qemal Stafa” aty ku Shqipëria luajti baraz me Nordikët , barazim që i dëshpëroi jo pak shikuesit që e kishin ndjekur qoftë në shkallët e stadiumit apo edhe përmes televizionit.
Entuziazmi i deri dy orëve përa se të niste ndeshja po na “lëshonte”, dhe tani po luanim analistin sportiv secili duke marrë përsipër të gjenim edhe defektet e vendosjes së skuadrës nga trajneri italian i Kombëtares, Xhani De Biazi.
Ndeshja që “dhemb” më së shumti është humbja ndaj Islandës në tetorin e vitit të kaluar, pavarësisht se Shqipëria pati më shumë nga loja ‘ishullorët” na ndëshkuan atëbotë përmes dy ndëprerjeve në një terren të mbuluar me shi.
Dhe, kur ndeshja e radhës me Slloveninë llogaritej si e humbur, De Biazi gjen forcë të karikon skuadrën dhe ta fitoj ndeshjen. Nuk ishte shumë i rëndësishëm rezultati i ndeshjes sa ishte rifitimi i besimit të skuadrës pas asaj humbjeje pothuajse shokuese. Lëvdatat shkojnë pikërisht për trajnerin italian i cili diti të menaxhoj shumë mirë këtë situatë, pavarësisht që kishte humbur një ndeshje kundër një “kundërshtari inferior”, edhepse termin “inferior” Islanda e ndryshoi shumë shpejt duke e zëvendësuar fjalën inferior me befasues, pasi arriti të mposhtë Slloveninë në Lubjanë dhe poashtu mposhti Norvegjinë në Oslo.
Kapëm ose jo kualifikimin, besimi i tifozëve në një Kombëtare që vetëm pak kohë më parë mposhtej nga skuadra si Luksemburgu po rritet e bashkë me rritjen e lojës së saj, po rriten edhe kërkesat e tifozëve që besojnë në të. Madje ata natën e 7 qershorit u dukën të dëshpëruar që nga dy ndeshjet i kishin marrë Norvegjisë “vetëm” 4 pikë.
Nuk do të jetë çudi kur në një të ardhme jo fort të largët, moskualifikimi për në europian apo botëror do të konsiderohet si “dështim kombëtar”.
You must be logged in to post a comment Login
scn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn